
 ( Extras din Regulamentul specific de organizare si desfasurare a Olimpiadei de Limba Germana Moderna, aprobat cu nr.24714/ 05.02.2026) 
 
       Din partea fiecărui județ se califică la etapa națională câte un elev la fiecare categorie la care se organizează probe la etapa națională, respectiv la categoriile II -VII, cel cu punctajul cel mai mare, cu condiția ca punctajul obținut să fie de minimum 60 de puncte din punctajul total posibil.
     În cazul în care nu există elevi calificați la o categorie, locul neocupat la nivelul județului nu poate fi redistribuit la altă categorie. 
     Se acordă locuri suplimentare față de cele descrise mai sus, conform art. 20 (5) din Normele metodologice.  Și pentru calificarea la etapa națională pe unul dintre locurile suplimentare, elevii trebuie să îndeplinească aceeași condiție de punctaj minim prevăzută anterior, respectiv obținerea a cel puțin 60 de puncte din punctajul maxim. În situația în care, în urma evaluării, două sau mai multe lucrări obțin punctaje identice pe primul loc la o anumită categorie, departajarea se realizează, în ordine, în funcție de punctajul obținut la următoarele criterii de evaluare: Originalitate, creativitate și încadrare în temă (SP1), Inteligența lingvistică (SP2), Competențe lingvistice (SP3). 
   Aceste criterii de departajare se aplică atât pentru locurile din oficiu, cât și pentru locurile suplimentare.  
